title: Komisjoni rakendusmäärus (EL) 2020/1769, 25. november 2020, 2020. eelarveaastast üle kantud assigneeringute tagasimaksmise kohta kooskõlas Euroopa Parlamendi ja nõukogu määruse (EL) nr 1306/2013 artikli 26 lõikega 5

text:
                  27.11.2020

                  ET

                  Euroopa Liidu Teataja

                  L 398/4

         KOMISJONI RAKENDUSMÄÄRUS (EL) 2020/1769,
         25. november 2020,
         2020. eelarveaastast üle kantud assigneeringute tagasimaksmise kohta kooskõlas Euroopa Parlamendi ja nõukogu määruse (EL) nr 1306/2013 artikli 26 lõikega 5
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 26 lõiget 6,
         olles konsulteerinud põllumajandusfondide komiteega
         ning arvestades järgmist:

                     (1)

                     Euroopa Parlamendi ja nõukogu määruse (EL, Euratom) 2018/1046 (2) artikli 12 lõike 2 esimese lõigu punkti d kohaselt võib kulukohustustega sidumata assigneeringud, mis on seotud määruse (EL) nr 1306/2013 artikli 4 lõike 1 kohaste Euroopa Põllumajanduse Tagatisfondi (EAGF) rahastatud meetmetega, üle kanda järgmisse eelarveaastasse. Ülekandmine peab jääma 2 % piiresse Euroopa Parlamendi ja nõukogu heakskiidetud esialgsetest assigneeringutest ega tohi ületada summat, mille võrra eelmisel eelarveaastal otsetoetusi kohandati vastavalt Euroopa Parlamendi ja nõukogu määruse (EL) nr 1307/2013 (3) artiklile 8.

                     (2)

                     Määruse (EL) nr 1306/2013 artikli 26 lõike 5 kohaselt ja erandina määruse (EL, Euratom) 2018/1046 artikli 12 lõike 2 kolmandast lõigust peavad liikmesriigid maksma tagasi määruse (EL, Euratom) 2018/1046 artikli 12 lõike 2 esimese lõigu punktis d osutatud assigneeringud, mis kanti üle lõplikele toetusesaajatele, kelle suhtes kohaldati kohandamise määra eelarveaastal, millesse assigneeringud üle kanti. Nimetatud tagasimakset lõplikele toetusesaajatele kohaldatakse üksnes nendes liikmesriikides, kus eelmisel eelarveaastal kohaldati finantsdistsipliini (4).

                     (3)

                     Vastavalt määruse (EL) nr 1306/2013 artikli 26 lõikele 7 tuleb ülekantavate summade kindlaksmääramisel arvesse võtta kõnealuse määruse artiklis 25 osutatud põllumajandussektori kriisireservi summasid, mida ei ole eelarveaasta lõpuks kriisimeetmete jaoks kättesaadavaks tehtud.

                     (4)

                     Komisjoni rakendusmääruse (EL) 2019/1928 (5) artikli 1 lõike 1 kohaselt kohaldatakse finantsdistsipliini 2019. kalendriaasta otsetoetuste suhtes, et luua kriisireserv. 2020. eelarveaastal ei ole seda kriisireservi kasutatud.

                     (5)

                     Selle tagamiseks, et finantsdistsipliini kohaldamise tulemusena kasutamata jäänud assigneeringute tagasimaksmine lõplikele toetusesaajatele oleks proportsionaalne finantsdistsipliini kohandamise summaga, on asjakohane, et komisjon määrab kindlaks summad, mida liikmesriigid saavad tagasimakseteks kasutada.

                     (6)

                     Et liikmesriigid ei peaks tagasimaksmisel tegema täiendavat makset, tuleb käesolevat määrust kohaldada alates 1. detsembrist 2020. Järelikult on käesoleva määrusega kindlaks määratud summad lõplikud ning neid kohaldatakse, ilma et see piiraks vähenduste kohaldamist määruse (EL) nr 1306/2013 artikli 41 alusel, mis tahes muude korrektsioonide suhtes, mida võetakse arvesse igakuist makset käsitlevas otsuses liikmesriikide makseasutuste poolt kantud kulude hüvitamiseks 2020. aasta oktoobri eest kooskõlas määruse (EL) nr 1306/2013 artikli 18 lõikega 3, ning kõnealuse määruse artikli 18 lõike 4 kohaste mahaarvamiste või lisamaksete või mis tahes otsuste suhtes, mis tehakse raamatupidamise aruande kontrollimise ja heakskiitmise menetluse käigus.

                     (7)

                     Määruse (EL, Euratom) 2018/1046 artikli 12 lõike 2 sissejuhatava lause kohaselt võib kulukohustustega sidumata assigneeringuid kanda üle üksnes järgmisse eelarveaastasse. Seepärast on asjakohane, et komisjon määrab määruse (EL) nr 1306/2013 artikli 26 lõike 5 kohase tagasimaksmise puhul liikmesriikide kulude toetuskõlblikkuse kuupäevad, võttes arvesse kõnealuse määruse artiklis 39 määratletud põllumajanduslikku eelarveaastat.

                     (8)

                     Kuna ülekantavad ja kättesaadavaks tehtavad summad on seotud 2021. aasta eelarvega, tuleneb Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu artikli 135 lõikest 1, et Ühendkuningriigi jaoks ei ole vaja käesolevas määruses summat kindlaks määrata.

                     (9)

                     Kuna andmete avaldamisest assigneeringute kasutamise kohta ajavahemikul 16. oktoobrist 2019 kuni 15. oktoobrini 2020 EAGFi 2020. aasta eelarve selles osas, mida täidetakse koostöös liikmesriikidega, jääb väga vähe aega kuupäevani, millal käesolevat määrust tuleks kohaldama hakata, s.o 1. detsembrini 2020, peaks käesolev määrus jõustuma selle Euroopa Liidu Teatajas avaldamise kuupäeval,

               ON VASTU VÕTNUD KÄESOLEVA MÄÄRUSE:

            Artikkel 1
            Käesoleva määruse lisas esitatakse assigneeringute summad, mis kantakse määruse (EL, Euratom) 2018/1046 artikli 12 lõike 2 esimese lõigu punkti d ja kolmanda lõigu kohaselt üle 2020. eelarveaastast ning mis tehakse määruse (EL) nr 1306/2013 artikli 26 lõike 5 kohaselt kättesaadavaks liikmesriikidele, kes maksavad need tagasi lõplikele toetusesaajatele, kelle suhtes kohaldatakse kohandamise määra 2021. eelarveaastal.
            Ülekantavate summade kohta võtab komisjon vastu määruse (EL, Euratom) 2018/1046 artikli 12 lõike 3 kohase ülekandmisotsuse.

            Artikkel 2
            Liikmesriikide kulud, mis on seotud ülekantud assigneeringute tagasimaksmisega, on liidu rahastamiseks kõlblikud üksnes juhul, kui asjaomased summad on toetusesaajatele välja makstud enne 16. oktoobrit 2021.

            Artikkel 3
            Käesolev määrus jõustub Euroopa Liidu Teatajas avaldamise päeval.
            Seda kohaldatakse alates 1. detsembrist 2020.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 25. november 2020

                  Komisjoni nimel

                  presidendi eest

                  põllumajanduse ja maaelu arengu peadirektoraadi

                  peadirektor

               Wolfgang BURTSCHER

            (1)  ELT L 347, 20.12.2013, lk 549.

            (2)  Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT L 193, 30.7.2018, lk 1).

            (3)  Euroopa Parlamendi ja nõukogu 17. detsembri 2013. aasta määrus (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).

            (4)  Vastavalt määruse (EL) nr 1307/2013 artikli 8 lõikele 2 ei kohaldata finantsdistsipliini 2020. eelarveaastal Horvaatias.

            (5)  Komisjoni 19. novembri 2019. aasta rakendusmäärus (EL) 2019/1928, millega kohandatakse Euroopa Parlamendi ja nõukogu määruse (EL) nr 1306/2013 kohast otsetoetuste kohandamise määra 2019. kalendriaastaks ja tunnistatakse kehtetuks komisjoni rakendusmäärus (EL) 2019/916 (ELT L 299, 20.11.2019, lk 49).


title: Komisjoni rakendusmäärus (EL) 2020/1773, 26. november 2020, millega muudetakse komisjoni määrust (EÜ) nr 429/2008 Euroopa Parlamendi ja nõukogu määruse (EÜ) nr 1831/2003 rakendamise üksikasjalike eeskirjade kohta seoses taotluste koostamise ja esitamise ning söödalisandite hindamise ja lubamisega (EMPs kohaldatav tekst)

text:
                  27.11.2020

                  ET

                  Euroopa Liidu Teataja

                  L 398/19

         KOMISJONI RAKENDUSMÄÄRUS (EL) 2020/1773,
         26. november 2020,
         millega muudetakse komisjoni määrust (EÜ) nr 429/2008 Euroopa Parlamendi ja nõukogu määruse (EÜ) nr 1831/2003 rakendamise üksikasjalike eeskirjade kohta seoses taotluste koostamise ja esitamise ning söödalisandite hindamise ja lubamisega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 7 lõiget 4,
         olles konsulteerinud Euroopa Toiduohutusametiga
         ning arvestades järgmist:

                     (1)

                     Komisjoni määruses (EÜ) nr 429/2008 (2) on sätestatud määruse (EÜ) nr 1831/2003 rakendamise üksikasjalikud eeskirjad seoses söödalisandeid käsitlevate loataotluste koostamise ja esitamisega ning selliste taotluste hindamisega.

                     (2)

                     Euroopa Parlamendi ja nõukogu määruse (EL) 2019/1381 (3) eesmärk on suurendada toidutarneahelas liidu tasandi riskihindamise läbipaistvust ja kestlikkust. Sel põhjusel on nimetatud määrusega muudetud Euroopa Parlamendi ja nõukogu määrust (EÜ) nr 178/2002 (4) ning määrust (EÜ) nr 1831/2003, et suurendada söödalisandite lubadega seotud menetluste läbipaistvust.

                     (3)

                     Sektorite eripära arvessevõtmiseks on määrusega (EL) 2019/1381 muudetud määruse (EÜ) nr 1831/2003 sätteid, mis on seotud läbipaistvuse ja konfidentsiaalsusega.

                     (4)

                     Söödalisandite lubadega seoses on määrusega (EL) 2019/1381 määruses (EÜ) nr 178/2002 tehtud muudatustel otsene mõju ka määruses (EÜ) nr 429/2008 sätestatud nõuetele taotlemistoimikute koostamise ja esitamise kohta, kuna neid nõudeid tuleb järjepidevuse ja õiguskindluse huvides kohandada. Määrust (EÜ) nr 429/2008 tuleks muuta, et kehtestada taotlemistoimikute koostamist ja esitamist käsitlevad vajalikud lisasätted.

                     (5)

                     Eelkõige tuleks kohandada määruse (EÜ) nr 429/2008 sätteid seoses konfidentsiaalsustaotlustega, loataotlust toetavate andmete ja teabe vorminguga, mis peaks olema elektrooniline ja vastama standardandmevormingule, toimiku kokkuvõtte mõistega tulenevalt määruses (EL) 2019/1381 sätestatud läbipaistvuspõhimõttest ning viidetega uuringutele, millest on teatatud vastavalt määruse (EÜ) nr 178/2002 artiklile 32b.

                     (6)

                     Käesolevat määrust tuleks kohaldada alates 27. märtsist 2021 ning taotluste ja toimikute suhtes, mis esitatakse alates sellest kuupäevast; see on ka määruse (EL) 2019/1381 kohaldamise alguskuupäev.

                     (7)

                     Määrust (EÜ) nr 429/2008 tuleks seega vastavalt muuta.

                     (8)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 429/2008 muutmine
            Määrust (EÜ) nr 429/2008 muudetakse järgmiselt.

                        1)

                        Artikli 2 lõige 2 asendatakse järgmisega:

                           „2.   Enne Euroopa Parlamendi ja nõukogu määruse (EÜ) nr 178/2002 (*1) artikli 39f kohaste standardandmevormingute vastuvõtmist esitatakse taotlus ja toimik komisjoni kättesaadavaks tehtud elektroonilise esitamise süsteemi kaudu elektroonilises vormis, mis võimaldab dokumentide allalaadimist ja trükkimist ning neis otsingute tegemist. Pärast määruse (EÜ) nr 178/2002 artikli 39f kohaste standardandmevormingute vastuvõtmist esitatakse taotlus ja toimik komisjoni kättesaadavaks tehtud elektroonilise esitamise süsteemi kaudu vastavuses kõnealuste standardandmevormingutega.

                           (*1)  Euroopa Parlamendi ja nõukogu 28. jaanuari 2002. aasta määrus (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, 1.2.2002, lk 1).“"

                        2)

                        I ja II lisa muudetakse vastavalt käesoleva määruse lisale.

            Artikkel 2
            Jõustumine ja kohaldamine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 27. märtsist 2021 ning taotluste ja toimikute suhtes, mis esitatakse alates sellest kuupäevast.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. november 2020

                  Komisjoni nimel

                  eesistuja

               Ursula VON DER LEYEN

            (1)  ELT L 268, 18.10.2003, lk 29.

            (2)  Komisjoni 25. aprilli 2008. aasta määrus (EÜ) nr 429/2008 Euroopa Parlamendi ja nõukogu määruse (EÜ) nr 1831/2003 rakendamise üksikasjalike eeskirjade kohta seoses taotluste koostamise ja esitamise ning söödalisandite hindamise ja lubamisega (ELT L 133, 22.5.2008, lk 1).

            (3)  Euroopa Parlamendi ja nõukogu 20. juuni 2019. aasta määrus (EL) 2019/1381, mis käsitleb toiduahela ELi tasandi riskihindamise läbipaistvust ja kestlikkust ning millega muudetakse määrusi (EÜ) nr 178/2002, (EÜ) nr 1829/2003, (EÜ) nr 1831/2003, (EÜ) nr 2065/2003, (EÜ) nr 1935/2004, (EÜ) nr 1331/2008, (EÜ) nr 1107/2009 ja (EL) 2015/2283 ning direktiivi 2001/18/EÜ (ELT L 231, 6.9.2019, lk 1).

            (4)  Euroopa Parlamendi ja nõukogu 28. jaanuari 2002. aasta määrus (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, 1.2.2002, lk 1).

            LISA
            Määruse (EÜ) nr 429/2008 I ja II lisa muudetakse järgmiselt.

                        1)

                        I lisa punkt 1.5 asendatakse järgmisega:

                                    „1.5.

                                       Lisad:

                                                ☐

                                                täielik toimik;

                                                ☐

                                                toimiku kokkuvõte vastavalt määruse (EÜ) nr 1831/2003 artikli 7 lõike 3 punktile h;

                                                ☐

                                                toimiku teaduslik kokkuvõte;

                                                ☐

                                                ammendav teave seoses uuringutest teatamisega vastavalt määruse (EÜ) nr 178/2002 artiklile 32b;

                                                ☐

                                                määruse (EÜ) nr 1831/2003 artikli 18 kohane konfidentsiaalsustaotlus;

                                                ☐

                                                taotleja(te) haldusandmete koopia;

                                                ☐

                                                kolm söödalisandi proovi ühenduse tugilaborisse saatmiseks vastavalt määruse (EÜ) nr 1831/2003 artikli 7 lõike 3 punktile f;

                                                ☐

                                                ühenduse tugilaborile: ohutuskaart;

                                                ☐

                                                ühenduse tugilaborile: sertifikaat identifitseerimise ja analüüsi kohta;

                                                ☐

                                                kinnitus ühenduse tugilaborile lõivu maksmise kohta (komisjoni määruse (EÜ) nr 378/2005 (*1) artikkel 4).

                           (*1)  Komisjoni 4. märtsi 2005. aasta määrus (EÜ) nr 378/2005 Euroopa Parlamendi ja nõukogu määruse (EÜ) nr 1831/2003 üksikasjalike rakenduseeskirjade kohta seoses ühenduse tugilabori ülesannete ja kohustustega söödalisandite loataotluste puhul (ELT L 59, 5.3.2005, lk 8.“"

                        2)

                        II lisa muudetakse järgmiselt:

                                    a)

                                    jaotises „Üldtingimused“ asendatakse eelviimane lõik enne pealkirja „Ohutuse hindamine“ järgmisega:
                                    „Kõik toimikud peavad sisaldama kokkuvõtet ja teaduslikku kokkuvõtet, et võimaldada asjaomase söödalisandi identifitseerimist ja kirjeldamist.“;

                                    b)

                                    I jao punkti 1.1 pealkiri asendatakse järgmisega:

                                                „1.1.

                                                Määruse (EÜ) nr 1831/2003 artikli 7 lõike 3 punkti h kohane kokkuvõte“;

                                    c)

                                    punkti 1.1.1 alapunkt d asendatakse järgmisega:

                                                „d)

                                                söödalisandi ohutuse ja tõhususe uuringute tulemused ning ammendav teave seoses uuringutest teatamisega vastavalt määruse (EÜ) nr 178/2002 artiklile 32b;“.

               (*1)  Komisjoni 4. märtsi 2005. aasta määrus (EÜ) nr 378/2005 Euroopa Parlamendi ja nõukogu määruse (EÜ) nr 1831/2003 üksikasjalike rakenduseeskirjade kohta seoses ühenduse tugilabori ülesannete ja kohustustega söödalisandite loataotluste puhul (ELT L 59, 5.3.2005, lk 8.““


title: Komisjoni rakendusmäärus (EL) 2020/1798, 30. november 2020, milles käsitletakse loa andmist Corynebacterium glutamicum DSM 32932 abil saadud L-lüsiinmonovesinikkloriidi ja Corynebacterium glutamicum KFCC 11043 abil saadud L-lüsiinsulfaadi kasutamiseks kõikide loomaliikide söödalisandina (EMPs kohaldatav tekst)

text:
                  1.12.2020

                  ET

                  Euroopa Liidu Teataja

                  L 402/39

         KOMISJONI RAKENDUSMÄÄRUS (EL) 2020/1798,
         30. november 2020,
         milles käsitletakse loa andmist Corynebacterium glutamicum DSM 32932 abil saadud L-lüsiinmonovesinikkloriidi ja Corynebacterium glutamicum KFCC 11043 abil saadud L-lüsiinsulfaadi kasutamiseks kõikide loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöötades kasutatavate söödalisandite lubade taotlemise nõue ning selliste lubade andmise alused ja kord.

                     (2)

                     Kooskõlas määruse (EÜ) nr 1831/2003 artikliga 7 on esitatud taotlused Corynebacterium glutamicum DSM 32932 abil toodetud L-lüsiinmonovesinikkloriidi ja Corynebacterium glutamicum KFCC 11043 abil toodetud L-lüsiinsulfaadi lubamiseks. Taotlusele olid lisatud kõnealuse määruse artikli 7 lõikes 3 nõutud üksikasjad ja dokumendid.

                     (3)

                     Taotlused käsitlevad Corynebacterium glutamicum DSM 32932 abil toodetud L-lüsiinmonovesinikkloriidi ja Corynebacterium glutamicum KFCC 11043 abil toodetud L-lüsiinsulfaadi lubamist kõikide loomaliikide söödalisandina ning nende klassifitseerimist söödalisandite kategooriasse „toitainelised lisandid“ ja funktsionaalrühma „aminohapped, nende soolad ja analoogid“.

                     (4)

                     Euroopa Toiduohutusamet (edaspidi „toiduohutusamet“) jõudis oma 19. märtsi 2020. aasta arvamuses (2) järeldusele, et kavandatud kasutustingimuste juures ei avalda Corynebacterium glutamicum DSM 32932 abil toodetud L-lüsiinmonovesinikkloriid kahjulikku mõju loomade tervisele ega tarbijate ohutusele või keskkonnale. Toiduohutusamet märkis, et kõnealune aine kujutab endast ohtu kasutajatele, kuna seda tuleks pidada silmi ärritavaks. Seepärast leiab komisjon, et tuleks võtta asjakohased kaitsemeetmed, mis võimaldavad hoida ära kahjulikku mõju inimeste tervisele, eelkõige söödalisandi kasutajate puhul. Euroopa Toiduohutusamet (edaspidi „toiduohutusamet“) jõudis oma 1. juuli 2020. aasta arvamuses (3) järeldusele, et kavandatud kasutustingimuste juures ei avalda Corynebacterium glutamicum KFCC 11043 abil toodetud L-lüsiinsulfaat kahjulikku mõju loomade ega inimeste tervisele või keskkonnale. Toiduohutusamet tegi ka järelduse, et mõlemad söödalisandid on tõhusateks aminohappe L-lüsiini allikateks kõikide loomaliikide puhul ning tõhususe saavutamiseks nii mäletsejaliste kui ka mittemäletsejaliste puhul tuleks söödalisandeid kaitsta lagunemise eest vatsas. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruanded söödas sisalduva kõnealuse söödalisandi analüüsimise meetodi kohta.

                     (5)

                        Corynebacterium glutamicum DSM 32932 abil saadud L-lüsiinmonovesinikkloriidi ja Corynebacterium glutamicum KFCC 11043 abil saadud L-lüsiinsulfaadi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuste ainete kasutamiseks käesoleva määruse lisas esitatud viisil.

                     (6)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas nimetatud aineid, mis kuuluvad söödalisandite kategooriasse „toitainelised lisandid“ ja funktsionaalrühma „aminohapped, nende soolad ja analoogid“, lubatakse kasutada söödalisanditena loomasöödas vastavalt lisas esitatud tingimustele.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. november 2020

                  Komisjoni nimel

                  eesistuja

               Ursula VON DER LEYEN

            (1)  ELT L 268, 18.10.2003, lk 29.

            (2)  EFSA Journal 2020; 18(4):6078.

            (3)  EFSA Journal 2020; 18(7):6203.

            LISA

                        Söödalisandi identifitseerimisnumber

                        Loa hoidja nimi

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Sisaldus milligrammides 12 % niiskusesisaldusega täissööda kilogrammi kohta

                           Kategooria: toitainelised lisandid. Funktsionaalrühm: aminohapped, nende soolad ja analoogid

                        3c322i

                        Tehniliselt puhas L-lüsiinmonovesinikkloriid

                           Söödalisandi koostis

                        L-lüsiinmonovesinikkloriidi pulber, mis sisaldab vähemalt 78 % L-lüsiini ja mille maksimaalne niiskusesisaldus on 1,5 %.

                        Kõik liigid

                        –

                        –

                        –

                                    1.

                                    Söödalisandi märgistusel tuleb märkida lüsiinisisaldus.

                                    2.

                                    Tehniliselt puhast L-lüsiinmonovesinikkloriidi võib turule lasta ja kasutada söödalisandina preparaadi kujul.

                                    3.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed võimalike riskide suhtes silmadele. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid.

                                    4.

                                    Söödalisandi ja eelsegu märgistusel peab olema märgitud: „L-lüsiini lisamisel tuleks võtta arvesse kõikide asendamatute ja tinglikult asendamatute aminohapete olemasolu, et hoida ära tasakaalustamatust.“

                        21.12.2030

                           Toimeaine kirjeldus

                        L-lüsiinmonovesinikkloriid, mis on saadud kääritamisel mikroorganismiga Corynebacterium glutamicum DSM 32932.
                        Keemiline valem: C6H15ClN2O2

                        CASi number: 657–27-2

                           Analüüsimeetodid
                            (1)

                        L-lüsiinmonovesinikkloriidi sisalduse määramiseks söödalisandis:

                                    —

                                    Food Chemical Codex’i „L-lysine monohydrochloride monograph“

                              Lüsiini sisalduse määramiseks söödalisandis ja eelsegudes, mis sisaldavad üle 10 % lüsiini:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS/FLD) – EN ISO 17180.

                              Lüsiini sisalduse määramiseks eelsegudes, segasöödas ja söödamaterjalis:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS) –komisjoni määrus (EÜ) nr 152/2009  (2) (III lisa F osa)

                        3c323

                        L-lüsiinsulfaat

                           Söödalisandi koostis

                        Graanulid, mis sisaldavad vähemalt 55 % L-lüsiini ning maksimaalselt 22 % sulfaati ja mille niiskusesisaldus on kuni 4 %

                        Kõik liigid

                        –

                        –

                        10 000

                                    1.

                                    Söödalisandi märgistusel tuleb märkida L-lüsiini sisaldus.

                                    2.

                                    L-lüsiinsulfaati võib turule lasta ja kasutada preparaati sisaldava söödalisandina.

                                    3.

                                    Söödalisandi ja eelsegu märgistusel peab olema märgitud: „L-lüsiini lisamisel tuleks võtta arvesse kõikide asendamatute ja tinglikult asendamatute aminohapete olemasolu, et hoida ära tasakaalustamatust.“

                        21.12.2030

                           Toimeaine kirjeldus

                        L-lüsiinsulfaat, mis on saadud kääritamisel mikroorganismiga Corynebacterium glutamicum KFCC 11043
                        Keemiline valem: C12H30N4O8S
                        CASi nr: 60343-69–3

                           Analüüsimeetodid
                            (1)

                        Lüsiini sisalduse määramiseks söödalisandis ja eelsegudes, mis sisaldavad üle 10 % lüsiini:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS/FLD) – EN ISO 17180

                              Sulfaadi määramiseks söödalisandis:

                                    —

                                    Euroopa farmakopöa monograafia 20301

                              Lüsiini sisalduse määramiseks eelsegudes, segasöödas ja söödamaterjalis:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS) – määrus (EÜ) nr 152/2009 (III lisa F osa)

               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports.

               (2)  Komisjoni 27. jaanuari 2009. aasta määrus (EÜ) nr 152/2009, milles sätestatakse proovivõtu- ja analüüsimeetodid sööda ametlikuks kontrolliks (ELT L 54, 26.2.2009, lk 1).


title: Komisjoni rakendusmäärus (EL) 2020/1801, 30. november 2020, millega kohandatakse Euroopa Parlamendi ja nõukogu määruse (EL) nr 1306/2013 kohast otsetoetuste kohandamise määra 2020. kalendriaastaks

text:
                  1.12.2020

                  ET

                  Euroopa Liidu Teataja

                  L 402/49

         KOMISJONI RAKENDUSMÄÄRUS (EL) 2020/1801,
         30. november 2020,
         millega kohandatakse Euroopa Parlamendi ja nõukogu määruse (EL) nr 1306/2013 kohast otsetoetuste kohandamise määra 2020. kalendriaastaks
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 26 lõiget 4,
         olles konsulteerinud põllumajandusfondide komiteega
         ning arvestades järgmist:

                     (1)

                     Komisjoni rakendusmääruses (EL) 2020/862 (2) on kehtestatud määruse (EL) nr 1306/2013 kohane otsetoetuste kohandamise määr 2020. kalendriaastaks. Kõnealune kohandamismäär on kehtestatud 2021. aasta eelarveprojekti raames olemas olnud teabe alusel ja selle puhul on võetud eelkõige arvesse finantsdistsipliini kohast 487,6 miljoni euro suurust põllumajandussektori kriisireservi, millele on osutatud määruse (EL) nr 1306/2013 artiklis 25.

                     (2)

                     Samuti on kohandamismäära puhul võetud arvesse vajadust kohaldada finantsdistsipliini, et pidada kinni määruse (EL) nr 1306/2013 artiklis 16 osutatud iga-aastastest ülemmääradest, nagu on sätestatud kõnealuse määruse artikli 26 lõikes 1.

                     (3)

                     Kuigi finantsdistsipliin vajab jätkuvalt 487,6 miljoni euro suurust põllumajandussektori kriisireservi, nähtub esialgsest prognoosist, mis on seotud 2021. aasta eelarveprojekti kavandatava kirjaliku muutmisettepanekuga nr 1, mis hõlmab otsetoetusi ja turuga seotud kulusid käsitlevaid ajakohastatud prognoose, et rakendusmääruses (EL) 2020/862 sätestatud, finantsdistsipliinist tulenevat kohandamismäära on vaja muuta.

                     (4)

                     Seepärast on komisjoni käsutuses oleva uue teabe alusel asjakohane muuta kohandamismäära vastavalt määruse (EL) nr 1306/2013 artikli 26 lõikele 4 enne selle kalendriaasta 1. detsembrit, mille suhtes kohandamismäära kohaldatakse.

                     (5)

                     Muudetud ettepanekut nõukogu määruse kohta, millega määratakse kindlaks mitmeaastane finantsraamistik aastateks 2021–2027, (3) ei ole veel vastu võetud. Võttes arvesse kõnealuse määruse vastuvõtmise kohta otsuse tegemise menetluse peaaegu et lõppetappi, tuleks seega kaitsemeetmena kasutada kohandamismäära arvutamisel Euroopa Põllumajanduse Tagatisfondist 2021. eelarveaastal kuludeks eraldatavat netosaldot summas 40 368,0 miljonit eurot (Euroopa Ülemkogu 21. juuli 2020. aasta järeldustes esitatud vaheülemmäär, mida on kohandatud vastavalt vahendite sellisele ümberpaigutamisele Euroopa Maaelu Arengu Põllumajandusfondi ja otsetoetuste raames, millest liikmesriigid on teatanud).

                     (6)

                     Üldjuhul makstakse ühe kalendriaasta (N) jaoks otsetoetuste saamise taotluse esitanud põllumajandustootjatele toetust eelarveaasta (N + 1) piiresse jääva kindlaksmääratud makseperioodi jooksul. Sellegipoolest võivad liikmesriigid maksta põllumajandustootjatele toetust teatava tähtaja jooksul ka pärast kõnealuse makseperioodi lõppu. Nimetatud maksed võidakse teha järgneval eelarveaastal. Kui asjaomase kalendriaasta suhtes kohaldatakse finantsdistsipliini, ei tohiks kohandamismäära kohaldada selliste maksete suhtes, mille kohta esitati toetustaotlused muudel kalendriaastatel kui finantsdistsipliini kohaldamise kalendriaastal. Seepärast on põllumajandustootjate võrdse kohtlemise tagamiseks asjakohane sätestada, et kohandamismäära kohaldatakse üksnes selliste maksete suhtes, mille kohta on toetustaotlused esitatud finantsdistsipliini kohaldamise kalendriaastal, olenemata sellest, millal makse põllumajandustootjatele tehakse.

                     (7)

                     Euroopa Parlamendi ja nõukogu määruse (EL) nr 1307/2013 (4) artikli 8 lõikes 1 on sätestatud, et määruse (EL) nr 1306/2013 artikli 26 kohaselt kindlaks määratud kohandamismäära tuleb kohaldada üksnes 2 000 eurot ületavate otsetoetuste suhtes, mida antakse põllumajandustootjatele asjaomasel kalendriaastal. Lisaks on määruse (EL) nr 1307/2013 artikli 8 lõikes 2 sätestatud, et otsetoetuste järkjärgulise kehtestamise tulemusel kohaldatakse kohandamismäära Horvaatia suhtes alles alates 1. jaanuarist 2022. Seega ei tuleks käesoleva määrusega kindlaks määratavat kohandamismäära kohaldada nimetatud liikmesriigi põllumajandustootjate suhtes.

                     (8)

                     Kohandatud kohandamismäära tuleks võtta arvesse 2020. kalendriaasta kohta esitatud toetustaotluse alusel põllumajandustootjale tehtavate kõigi maksete arvutamisel. Selguse huvides tuleks rakendusmäärus (EL) 2020/862 seetõttu kehtetuks tunnistada.

                     (9)

                     Selle tagamiseks, et kohandatud kohandamismäära kohaldatakse alates kuupäevast, mil põllumajandustootjatele hakatakse tegema makseid vastavalt määrusele (EL) nr 1306/2013, tuleks käesolevat määrust kohaldada alates 1. detsembrist 2020,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Määruse (EL) nr 1306/2013 artiklites 25 ja 26 sätestatud kohandamismäära kehtestamiseks ning kooskõlas määruse (EL) nr 1307/2013 artikli 8 lõikega 1 kohaldatakse määruse (EL) nr 1307/2013 I lisas loetletud toetuskavade raames makstavate selliste 2 000 eurot ületavate otsetoetuste vähendamise korral, mida makstakse põllumajandustootjatele 2020. kalendriaasta kohta esitatud toetustaotluse alusel, kohandamismäära 2,906192 %.

               2.   Lõikes 1 sätestatud vähendamist ei kohaldata Horvaatias.

            Artikkel 2
            Rakendusmäärus (EL) 2020/862 tunnistatakse kehtetuks.

            Artikkel 3
            Käesolev määrus jõustub seitsmendal päeval pärast selle avaldamist Euroopa Liidu Teatajas.

            Seda kohaldatakse alates 1. detsembrist 2020.
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. november 2020

                  Komisjoni nimel

                  eesistuja

               Ursula VON DER LEYEN

            (1)  ELT L 347, 20.12.2013, lk 549.

            (2)  Komisjoni 19. juuni 2020. aasta rakendusmäärus (EL) 2020/862, milles käsitletakse Euroopa Parlamendi ja nõukogu määruses (EL) nr 1306/2013 sätestatud otsetoetuste kohandamise määra kehtestamist 2020. kalendriaastaks (ELT L 197, 22.6.2020, lk 3).

            (3)  COM(2020) 443 final.

            (4)  Euroopa Parlamendi ja nõukogu 17. detsembri 2013. aasta määrus (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).


title: Komisjoni rakendusmäärus (EL) 2020/1825, 2. detsember 2020, millega muudetakse rakendusmääruse (EL) 2019/2072 artikleid 7 ja 8 seoses ajutiste meetmetega teatavate taimede, taimsete saaduste või muude objektide sissetoomiseks liidu territooriumile või seal vedamiseks

text:
                  3.12.2020

                  ET

                  Euroopa Liidu Teataja

                  L 406/58

         KOMISJONI RAKENDUSMÄÄRUS (EL) 2020/1825,
         2. detsember 2020,
         millega muudetakse rakendusmääruse (EL) 2019/2072 artikleid 7 ja 8 seoses ajutiste meetmetega teatavate taimede, taimsete saaduste või muude objektide sissetoomiseks liidu territooriumile või seal vedamiseks
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 26. oktoobri 2016. aasta määrust (EL) 2016/2031, mis käsitleb taimekahjustajatevastaseid kaitsemeetmeid, (1) eriti selle artikli 40 lõiget 2 ja artikli 41 lõiget 2,
         ning arvestades järgmist:

                     (1)

                     Komisjoni rakendusmääruse (EL) 2019/2072 (2) artikliga 7 koostoimes kõnealuse määruse VI lisaga on kehtestatud loetelu taimedest, taimsetest saadustest ja muudest objektidest, mille sissetoomine liitu on keelatud, koos kolmandate riikide, kolmandate riikide rühmade või kolmandate riikide konkreetsete piirkondadega, mille suhtes seda keeldu kohaldatakse, nagu on sätestatud määruse (EL) 2016/2031 artikli 40 lõikes 2.

                     (2)

                     Rakendusmääruse (EL) 2019/2072 artikli 8 lõikega 1 koostoimes kõnealuse määruse VII lisaga on kehtestatud loetelu taimedest, taimsetest saadustest ja muudest objektidest, mis on pärit kolmandatest riikidest, ning vastavatest erinõuetest nende sissetoomiseks liidu territooriumile, nagu on sätestatud määruse (EL) 2016/2031 artikli 41 lõikes 2.

                     (3)

                     Rakendusmääruse (EL) 2019/2072 artikli 8 lõikega 2 koostoimes kõnealuse määruse VIII lisaga on kehtestatud loetelu taimedest, taimsetest saadustest ja muudest objektidest, mis on pärit liidu territooriumilt, ning vastavatest erinõuetest nende vedamiseks liidu territooriumil, nagu on sätestatud määruse (EL) 2016/2031 artikli 41 lõikes 2.

                     (4)

                     Pärast rakendusmääruse (EL) 2019/2072 vastuvõtmist on selgunud, et teatavatel erandjuhtudel tuleb määruse (EL) 2016/2031 artikli 28 lõike 1, artikli 30 lõike 1, artikli 40 lõike 2, artikli 41 lõike 2, artikli 42 lõigete 3 ja 4 või artikli 49 lõike 1 kohaselt vastu võtta teatavad rakendusaktid, millega kehtestatakse ajutised keelud või erinõuded teatavate taimede, taimsete saaduste või muude objektide sissetoomiseks liidu territooriumile või seal vedamiseks, et maandada konkreetseid fütosanitaarseid riske, mida ei ole piisavalt hinnatud. See võimaldab kõnealuste keeldude või erinõuetega hõlmatud fütosanitaarseid riske täiendavalt hinnata, et teha kindlaks fütosanitaarne olukord.

                     (5)

                     Seepärast tuleks rakendusmääruse (EL) 2019/2072 artiklites 7 ja 8 sätestada, et vastavaid keelde või erinõudeid kohaldatakse, ilma et see piiraks kõnealuste õigusaktide kohaldamist.

                     (6)

                     Seepärast tuleks rakendusmäärust (EL) 2019/2072 vastavalt muuta.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2019/2072 muutmine
            Rakendusmäärust (EL) 2019/2072 muudetakse järgmiselt.

                        1.

                        Artiklisse 7 lisatakse järgmine lõik:
                        „Esimest lõiku kohaldatakse, ilma et see piiraks määruse (EL) 2016/2031 artikli 40 lõike 2, artikli 42 lõike 3 või artikli 49 lõike 1 kohaselt vastu võetud õigusaktide kohaldamist, millega kehtestatakse ajutised keelud seoses teatavate taimede, taimsete saaduste või muude objektide sissetoomisega liidu territooriumile, et maandada teatavaid fütosanitaarseid riske, mida ei ole veel põhjalikult hinnatud.“

                        2.

                        Artiklit 8 muudetakse järgmiselt:

                                    a)

                                    lõikesse 1 lisatakse järgmine lõik:
                                    „Esimest lõiku kohaldatakse, ilma et see piiraks määruse (EL) 2016/2031 artikli 41 lõike 2, artikli 42 lõike 4 või artikli 49 lõike 1 kohaselt vastu võetud õigusaktide kohaldamist, millega kehtestatakse ajutised erinõuded seoses teatavate taimede, taimsete saaduste või muude objektide sissetoomisega liidu territooriumile, et maandada teatavaid fütosanitaarseid riske, mida ei ole veel põhjalikult hinnatud.“;

                                    b)

                                    lõikesse 2 lisatakse järgmine lõik:
                                    „Esimest lõiku kohaldatakse, ilma et see piiraks määruse (EL) 2016/2031 artikli 28 lõike 1, artikli 30 lõike 1, artikli 41 lõike 2, artikli 42 lõike 4 või artikli 49 lõike 1 kohaselt vastu võetud õigusaktide kohaldamist, millega kehtestatakse ajutised erinõuded seoses teatavate taimede, taimsete saaduste või muude objektide vedamisega liidu territooriumil, et maandada teatavaid fütosanitaarseid riske, mida ei ole veel põhjalikult hinnatud.“

            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 2. detsember 2020

                  Komisjoni nimel

                  eesistuja

               Ursula VON DER LEYEN

            (1)  Euroopa Parlamendi ja nõukogu 26. oktoobri 2016. aasta määrus (EL) 2016/2031, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ (ELT L 317, 23.11.2016, lk 4).

            (2)  Komisjoni 28. novembri 2019. aasta rakendusmäärus (EL) 2019/2072, millega kehtestatakse ühetaolised tingimused Euroopa Parlamendi ja nõukogu määruse (EL) 2016/2031 rakendamiseks seoses taimekahjustajatevastaste kaitsemeetmetega ning tunnistatakse kehtetuks komisjoni määrus (EÜ) nr 690/2008 ja muudetakse komisjoni rakendusmäärust (EL) 2018/2019 (ELT L 319, 10.12.2019, lk 1).